Suk Ahras
<s>Suk Ahras (arapski: سوق أهراس / Sūq Ahrās, berberski: Suqehras) je grad od 153,479 stanovnika na sjeveroistoku Alžira u Pokrajini Suk Ahras u kojoj je i administrativni centar.</s>

<s>Geografske karakteristike</s>

<s>Suk Ahras leži u dolini rijeke Majardah, okružen dobro pošumljenim planinama Masiva Aures.</s>

<s>Od luke Annabe i Sredozemnog mora je udaljen 97 km južno, od glavnog grada Alžira 640 km jugoistočno, a od granice sa Tunisom 40 km zapadno.</s>

<s>Historija</s>

<s>Suk Ahras je novi grad nastao za Francuske kolonijalne uprave kao vojni garnizon 1852. nedaleko od ruševina antičkog numidijskog grada Tagaste, u kom je rođen sv.Augustin.</s>

<s>Uz garnizon je od 1855. počelo nicati naselje francuskih kolonista, koje je službeno osnovano dekretom 15. augusta 1858.</s><s>Suk Ahras je status punopravne općine dobio dekretom 22. augusta 1861.</s>

<s>Suk Ahras je počeo prosperirati kao rudarski centar kad su u okolici otkrivene naslage željezne rude i fosfata i kad je do njega krajem 19. vijeka izgrađena željeznička pruga.</s>

<s>Današnji Suk Ahras od 1998. ima i univerzitet, koji je osnovan kao filijala univerziteta iz Annabe sa tri fakulteta.</s>

<s>Od antičke Tagaste preostale su ruine bazilike i još nekih ranokršćanskih zgrada.</s>

<s>Privreda</s>

<s>Pored tog što je regionalni administrativno- trgovački centar Suk Ahras je i poljoprivredno-stočarski centar 
ali i grad lake industrije koja proizvodi papir, staklo, tekstil i boje.</s>

<s>Izvori</s>

<s>Vanjske veze</s>

<s>Wilaya de Souk Ahras (službene stranice)</s>

<s>Gradovi u Alžiru</s>

